
ΤΕΥΧΟΣ ΤΕΤΑΡΤΟ 


Αρ 


. Φύλλου 475 


ΑΠΟΦΑΣΕΙΣ 

Αριθμ. 6337 _ 

Επανακαθορισμός αιγιαλού-παραλίας στην πε¬ 
ριοχή Λιμένος Χερσονήσου επί της οδού Αγίας 
Παρασκευής, Ν. Ηρακλείου. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις: 

α. του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης», όπως ισχύουν (ΦΕΚ 87/Α'). 

β. των άρθρων 28 και 28Α του ν. 4325/2015 (ΦΕΚ 47/ 
Α'), όπως το τελευταίο προστέθηκε με το άρθρο 24 του 
ν. 4368/2016 (ΦΕΚ 21/Α'). 

γ. των άρθρων 3,5 και 9 του ν. 2971/2001 «Αιγιαλόςκαι 
παραλία και άλλες διατάξεις», όπως ισχύουν (ΦΕΚ/285/Α'). 

δ. του άρθρου 27 του ν. 4321/2015 «Ρυθμίσεις για την 
επανεκκίνηση της οικονομίας», με τις οποίες εφαρμό¬ 
ζονται ρυθμίσεις καθορισμού οριογραμμής αιγιαλού 
στο πλαίσιο της διασφάλισης της δημόσιας περιουσίας 
(ΦΕΚ 32/τ. Α'). 

ε. του άρθρου 11 του ν. 4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις» 
(ΦΕΚ 160/Α'). 

στ. του άρθρου 113 του ν. 3978/2011 «Δημόσιες Συμ¬ 
βάσεις Έργων, Υπηρεσιών και Προμηθειών στους το¬ 
μείς της Άμυνας και της Ασφάλειας-Εναρμόνιση με την 
Οδηγία 2009/81/ΕΚ-Ρύθμιση θεμάτων του Υπουργείου 
Εθνικής Άμυνας», σύμφωνα με τις οποίες καθορίζεται η 
αρμοδιότητα του ΓΕΕΘΑ στη διαδικασία Καθορισμού 
των ορίων αιγιαλού και παραλίας και προσδιορίζεται ότι 
η έκθεση και το διάγραμμα επικυρώνονται με απόφα¬ 
ση του Γενικού Γραμματέα Αποκεντρωμένης Διοίκησης 
(ΦΕΚ 137/Α'). 

ζ. του άρθρου 46, παρ.21 του ν. 3220/2004 σύμφωνα 
με τις οποίες, αρμοδιότητες του Υπουργού Οικονομί¬ 
ας και Οικονομικών οι οποίες ανήκαν ή είχαν μεταβι- 
βασθεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
των Υπηρεσιών του Υπουργείου Οικονομίας και Οικο¬ 


νομικών, που εξαιρέθηκαν από την κατάργηση με τις 
διατάξεις της παρ.2 του άρθρου 39 του ν. 2218/1994, 
περιέρχονται στον Γενικό Γραμματέα της Περιφέρειας 
(ΦΕΚ 15/Α). 

η. του ν. 3200/1955 «Περί διοικητικής αποκέντρω¬ 
σης» (ΦΕΚ/97/Α ), όπως αυτές τροποποιήθηκαν, συ¬ 
μπληρώθηκαν και ισχύουν σήμερα, μετά ν.δ. 532/1970, 
β.δ. 704/1970, β.δ. 705/1970, β.δ. 192/1972, π.δ. 71/1984, 
π.δ. 347/1986, ν. 2026/1992 και π.δ. 97/1993. 

θ. του π.δ. 142/2017 «Οργανισμός του Υπουργείου 
Οικονομικών» (ΦΕΚ 181 /Α'). 

ι. του π.δ. 136/2010 «Οργανισμός της Αποκεντρωμένης 
Διοίκησης Κρήτης» (ΦΕΚ 229/Α'). 

2. την αριθμ. 37930/ΔΙΟΕ/1264/14.10.2005 κοινή 
υουργική απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό των 
αρμοδιοτήτων των Υφυπουργών Οικονομίας και Οικο¬ 
νομικών (ΦΕΚ/1432/Β). 

3. την αριθμ. 1089532πε/8205πε/Β0010/20-4-2005 κοι¬ 
νή υπουργική απόφαση των υπουργών Οικονομίας και 
Οικονομικών και Περιβάλλοντος, Χωροταξίας και Δη¬ 
μοσίων Έργων με την οποία καθορίζονται τα στοιχεία 
που πρέπει να λαμβάνονται υπόψη κατά τον καθορισμό 
των οριογραμμών αιγιαλού και παραλίας (ΦΕΚ Β'595/ 
4-5-2005). 

4. την αριθμ. 1063649/790/Α0006/3-8-2004 απόφαση 
του Υπουργού Οικονομίας και Οικονομικών, «Καταγραφή- 
διοικητική κωδικοποίηση των αρμοδιοτήτων σε θέματα 
Υπηρεσιών του Υπουργείου Οικονομίας και Οικονομι¬ 
κών, που περιέρχονται στους Γενικούς Γραμματείς Περι¬ 
φερειών, κατά τις διατάξεις της παρ. 21 του άρθρου 46 
του ν. 3220/2004». 

5. την αριθμ. 1033511/989/00ΤΥ/Ε709.04.2003 εγκύ¬ 
κλιο του Υπουργού Οικονομίας και Οικονομικών με την 
οποία παρέχονται διευκρινίσεις επί των διατάξεων του 
ν. 3220/2004 (ΦΕΚ/15/Α ). 

6. την αριθμ. 4542/13-09-2011/ΠΟΛ.1191/13.09.2011 
εγκύκλιο της Δ/νσης Δημόσιας Περιουσίας του Υπουρ¬ 
γείου Οικονομικών σχετικά με την παροχή οδηγιών για 
την εφαρμογή των προβλεπόμενων ρυθμίσεων από το 
άρθρο 113 του ν. 3978/2011 (ΦΕΚ/137/Α'). 

7. το αριθμ. ΠΟΑ 1196/2014 έγγραφο του Υπουργεί¬ 
ου Οικονομικών με το οποίο παρέχονται διευκρινίσεις 
επί των διατάξεων του άρθρου 11 του ν. 4281/2014 
(ΦΕΚ/160/Α). 

8. την αριθμ. 14026/15-5-2017 απόφαση του Υπουρ¬ 
γού Εσωτερικών, περί διορισμού της Μαρίας Κοζυράκη 
του Εμμανουήλ ως Συντονίστριας της Αποκεντρωμένης 
Διοίκησης Κρήτης (ΦΕΚ/250/ΥΟΔΔ/26-05-2017). 

9. την αριθμ. οικ. 10232/3-8-2017 απόφαση της Συντο- 
νίστριας της Αποκεντρωμένης Διοίκησης Κρήτης περί 
αναπλήρωσης της από τον Ιωάννου Αναστάσιο του Χρή¬ 
στου, αναπληρωτή Προϊστάμενο της Γενικής Δ/νσης Δα¬ 
σών και Αγροτικών Υποθέσεων (ΑΔΑ: ΩΥΘΡΟΡ1Θ-ΣΩΑ). 

10. την αριθμ. 2076 και 1989/10-4-2018 απόφαση της 
Συντονίστριας της Αποκεντρωμένης Διοίκησης Κρήτης 
για την ανασυγκρότηση της Επιτροπής Καθορισμού 
Ορίων Αιγιαλού, Παραλίας κ Παλαιού Αιγιαλού Περιφ. 
Ενότητας Ηρακλείου(ΑΔΑ:66ΩΟΟΡ1Θ-8Ω4). 

11. την αριθμ. 37683/13-10-1970 απόφαση του Νο¬ 
μάρχη Ηρακλείου με την οποία επικυρώθηκε η έκθεση 
καθορισμού αιγιαλού και παραλίας στην περιοχή Λιμέ- 
νος Χερσονήσου Ηρακλείου (Φ.Ε.Κ. 259/3-11-1970 τ.Δ'). 

12. τιςαρ. 14/1971 και 136/1972 αποφάσεις της Λιμε¬ 
νικής Επιτροπής Ηρακλείου, για τον καθορισμό Χερσαί¬ 
ας Ζώνης του Λιμένα Χερσονήσου, με την δεύτερη να 
εντάσσει ακίνητο εντός των ορίων αιγιαλού. 

13. την αριθμ. 501/2001 απόφαση του Πολυμελούς 
Πρωτοδικείου Ηρακλείου με την οποία έγινε δεκτή η 
αγωγή που άσκησε το «Δημοτικό Λιμενικό Ταμείο Χερ¬ 
σονήσου» κατά της εταιρείας με την επωνυμία «Ιωάννης 
Τσαγκαράκης και ΣΙΑ Ο.Ε.» διεκδικώντας την αναγνώ¬ 
ρισή του ως δικαιούχου χρήσεως και εκμεταλλεύσεως 
ακινήτου ευρισκόμενου εντός της χερσαίας ζώνης λιμένα 
Χερσονήσου και του αιγιαλού, όπως αυτή καθορίστηκε. 

14. την αριθμ. 43/2006 απόφαση του Εφετείου Κρήτης, 
με την οποία αποδέχτηκε την έφεση που άσκησε η ομόρ- 
ρυθμη εταιρεία μετην επωνυμία «ΙωάννηςΤσαγκαράκης 
και ΣΙΑ Ο.Ε.», απέρριψε την αγωγή που ασκήθηκε από το 
«Δημοτικό Λιμενικό Ταμείο Χερσονήσου» ενώπιον του 
Πολυμελούς Πρωτοδικείου Ηρακλείου και «εξαφάνισε» 
την αριθμ. 501/2001 απόφαση αυτού. 

15. την αριθμ. 573/2008 απόφαση του Αρείου Πάγου, 
με την οποία απορρίπτει την αίτηση αναίρεσης που 
ασκήθηκε από το «Δημοτικό Λιμενικό Ταμείο Χερσονή¬ 
σου» κατά της υπόψη απόφασης του Εφετείου Κρήτης. 

16. την από 2/3/2012 αίτηση της«ΙωάννηςΤσαγκαρά- 
κης και ΣΙΑ Ο.Ε.» και το από 24/4/2012 υπόμνημά της. 

17. το με αρ. 1007114/192/Β0010/17-02-2012 έγγραφο 
της Δ/νσης Δημόσιας Περιουσίας του Υπ. Οικονομικών 
με το οποίο διατυπώνει την άποψη ότι σύμφωνα με 
την αριθμ. 573/2008 απόφαση του Αρείου Πάγου δεν 
ακυρώνεται ο υφιστάμενος καθορισμός, παρόλα αυτά 
εμπεριέχονται κρίσεις που θα πρέπει να αξιολογηθούν 
από την κατά τόπο αρμόδια Επιτροπή του άρθρου 3 του 
ν. 2971/2001 που αποτελεί το συλλογικό όργανο που 
θα αξιολογήσει τα διαλαμβανόμενα σε αυτήν και αιτι¬ 
ολογημένα θα αποφανθεί για το εάν η περιοχή χρήζει 
επανακαθορισμού ή όχι. 

18. το με αρ. 1437/24-4-2012 έγγραφο του Νομικού 
Συμβουλίου του Κράτους (Δικαστικό Γραφείο Ηρακλεί¬ 
ου) το οποίο κρίνει ότι η επιτροπή οφείλει να επανεξε¬ 


τάσει το ζήτημα καθορισμού των ορίων αιγιαλού στην 
υπόψη περιοχή. 

19. το αριθμ. 75959/31-08-2018 έγγραφο της Κτηματι¬ 
κής Υπηρεσίας Ηρακλείου με το οποίο απέστειλετην από 
15 Μάίου 2018 Έκθεση της Επιτροπής καθορισμού ορίων 
αιγιαλού-παραλίαςΝ. Ηρακλείου (άρθρ.3, ν. 2971/2001) 
περί επανακαθορισμού οριογραμμών αιγιαλού, παραλί¬ 
ας στη περιοχή Λιμένος Χερσονήσου Ηρακλείου επί της 
οδού Αγίας Παρασκευής και σχετικό συνοδευον υπόβα¬ 
θρο ορθοφωτοχάρτη. 

20. την από 15/05/2018 Έκθεση της Επιτροπής καθο¬ 
ρισμού ορίων αιγιαλού-παραλίας Ν. Ηρακλείου (αρθρ. 
3, ν. 2971/2001) περί επανακαθορισμού οριογραμμών 
αιγιαλού,παραλίας στη περιοχή Λιμένος Χερσονήσου 
Ηρακλείου επί της οδού Αγίας Παρασκευής και σχετικό 
συνοδευον υπόβαθρο ορθοφωτοχάρτη, φωτοληψίας 
2008-2009,σε κλίμακα 1:500,όπως συντάχθηκε το Μάιο 
του 2018 απάτην Ψιμάρνη Κων/να, Αγρονόμο Τοπογρά¬ 
φο Μηχανικό της Κτηματικής Υπηρεσίας Ηρακλείου και 
θεωρήθηκε στις 15/5/2018 από την Χριστοδουλάκη 
Ελένη, Προϊσταμένη της ίδιας υπηρεσίας. 

21. το αριθμ. 5561/18-9-2018 έγγραφο με το οποίο 
ζητήθηκαν συμπληρωματικά στοιχεία απάτην Κτηματι¬ 
κή Υπηρεσία Ηρακλείου και το αριθμ. 81114/1-10-2018 
απαντητικό όμοιο με το οποίο προσκομίστηκαν αυτά. 

22. όλα τα στοιχεία και τα δικαιολογητικά του φακέλου, 
αποφασίζουμε: 

Επικυρώνουμε την από 15/05/2018 έκθεση της Επιτρο¬ 
πής καθορισμού ορίων αιγιαλού-παραλίας Ν. Ηρακλεί¬ 
ου (αρθρ. 3, ν. 2971/2001), για τον επανακαθορισμό της 
οριογραμμής αιγιαλού-παραλίας στη περιοχή Λιμένος 
Χερσονήσου Ηρακλείου επί της οδού Αγίας Παρασκευής 
και το σχετικό συνοδεύον συνημμένο υπόβαθρο ορθο¬ 
φωτοχάρτη φωτοληψίας 2008-2009,όπως συντάχθηκε 
το Μάιο του 2018 από την Ψιμάρνη Κων/να, Αγρονόμο 
Τοπογράφο Μηχανικό της Κτηματικής Υπηρεσίας Ηρα¬ 
κλείου και θεωρήθηκε την 15/5/2018 από την Χριστο- 
δουλάκη Ελένη, Προϊσταμένη της ίδιας υπηρεσίας, η 
οποία (έκθεση), 

Επανακαθορίζει την οριογραμμή αιγιαλού στα σημεία 
Α1-Α2-Α3-Α4-Α5-Α6-Α7 όπως αποτυπώνονται στο συ¬ 
νημμένο υπόβαθρο ορθοφωτοχάρτη για τον επανακα¬ 
θορισμό οριογραμμών αιγιαλού και παραλίας. 

Επανακαθορίζει την παραλία στα σημεία Α1-Π1-Π2- 
Π3-Π4-Π5-Π6 όπως αποτυπώνονται στο συνημμένο 
υπόβαθρο ορθοφωτοχάρτη. 

Ακυρώνει το τμήμα της οριογραμμής αιγιαλού που έχει 
καθοριστεί με την αριθμ. 37683/13-10-1970 απόφαση 
καθορισμού οριογραμμών αιγιαλού-παραλίας Νομάρ¬ 
χη Ηρακλείου (ΦΕΚ 259/3-11-70 τ. Δ') και αντιστοιχεί 
μεταξύ των σημείων Α1 έως Α7 όπως αυτά φαίνονται 
στο συνημμένο υπόβαθρο ορθοφωτοχάρτη. 

Ακυρώνει το τμήμα της οριογραμμής παραλίας που 
έχει καθοριστεί με την αριθμ. 37683/13-10-1970 από¬ 
φαση καθορισμού οριογραμμών αιγιαλού-παραλίας Νο¬ 
μάρχη Ηρακλείου (ΦΕΚ259/3-11-1970τ.Δ') και αντιστοι¬ 
χεί μεταξύ των σημείων Α1 έως Π6 όπως αυτά φαίνονται 
στο συνημμένο υπόβαθρο ορθοφωτοχάρτη. 

Η απόφαση αυτή μαζί με την έκθεση της επιτροπής 
και υπόβαθρο ορθοφωτοχάρτη να δημοσιευθούν στην 
Εφημερίδα της Κυβερνήσεως. 

Ηράκλειο, 26 Οκτωβρίου 2018 

Η Συντονίστρια Αποκεντρωμένης 
Διοίκησης κ.α.α. 

Ο Αναπληρωτής Γενικός Δντης Δασών 
και Αγροτικών Υποθέσεων 

ΑΝΑΣΤΑΣΙΟΣ ΙΩΑΝΝΟΥ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙ- 
ΩΝ|ΑΙΓΙΑΛΟΥ-ΠΑΡΑΛΙΑΣ ΝΟΜΟΥ ΗΡΑΚΛΕΙΟΥ. 

Θέση: Περιοχή Λιμένος Χερσονήσου Ηρακλείου επί 
της οδού Αγίας Παρασκευής 

Στο Ηράκλειο σήμερα 15 Μάίου 2018 ημέρα Τρίτη οι 
παρακάτω: 

1. Χριστοδουλάκη Ελένη, Προϊσταμένη της Κτηματικής 
Υπηρεσίας Ηρακλείου, ως πρόεδρος. 

2. Ψιμάρνη Κων/να, ΑγρονόμοςΤοπογράφος Μηχ/κός, 
ΠΕ/Α, της Κτηματικής Υπηρεσίας Ηρακλείου. 

3. Δουβής Ευθύμιος, Αντιπλοίαρχος Λ.Σ. Κεντρικός 
Λιμενάρχης Ηρακλείου. 

4. Σταματάκη Ελένη Αρχιτέκτονας Μηχ/κός, υπάλληλο 
τηςΔ/νσηςΤεχνικώνΈργων ΠΕ Ηρακλείου Περιφέρειας 
Κρήτης, απούσα αν και εκλήθη. 

5. Μαυράκης Εμμανουήλ, Προϊστάμενος Διεύθυνσης 
Περιβάλλοντος και Χωρικού Σχεδιασμού της Αποκε¬ 
ντρωμένης Διοίκησης Κρήτης, ως μέλη 

με γραμματέα την Κτενιαδάκη Ειρήνη, Πολ. Μηχ.Τ.Ε. 

αποτελέσαμε την επιτροπή καθορισμού ορίων αιγια- 
λού, παραλίας και παλαιού αιγιαλού που προβλέπεται 
από το άρθρο 3 του νόμου υπ' αρ. 2971 «Αιγιαλός, πα¬ 
ραλία και άλλες διατάξεις» και που συγκροτήθηκε με την 
υπ' αρ. 2076+1989/10-4-2018 απόφαση Συντονίστριας 
της Αποκεντρωμένης Διοίκησης Κρήτης. 

Η επιτροπή, 

Αφού έλαβε υπόψη 

Α. 

1. Τις διατάξεις του ν. 2971/2001 «Αιγιαλός, παραλία 
και άλλες διατάξεις», όπως έχει τροποποιηθεί και ισχύει. 

2. Την με αρ. 573/2008 απόφαση του Αρείου Πάγου 
που κοινοποιήθηκε στην Κτηματική Υπηρεσία από τους 
Ιωάννη Τσαγκαράκη και Σ.Ι.Α. Ο.Ε. Ζητώντας "τον επανα¬ 
καθορισμό του αιγιαλού". 

Β. 

Την εισήγηση της Προϊσταμένης της Κτηματικής Υπη¬ 
ρεσίας Ηρακλείου η οποία παραθέτει τα παρακάτω: 

Ι.Την με αρ. 158/11-9-1969 απόφαση της Λιμενικής 
Επιτροπής Ηρακλείου,σύμφωνα με την οποία η Λιμε¬ 
νική Επιτροπή αποφαίνεται "εγκρίνει όπως υποβληθή 
το ανωτέρω σχέδιο του Λιμένος Χερσονήσου προς τον 
Νομάρχη Ηρακλείου με την παράκλισιν, όπως ευαρε¬ 
στούμενος, συγκάλεση, συμφώνως προς την υπ’ αριθμ. 
56/10-10-68 Εγκύκλιον του Υπουργείου Δημ. Έγων 
(Δ/νσις Γ4) την αρμόδιον Επιτροπήν προς καθορισμόν 
της οριογραμμής του αιγιαλού βάσει του άρθρου 5 πα- 


ραγρ.2 του α.ν. 263/18-1-1968 (Φ.Ε.Κ. 12/23-1 -1968 τ. Α') 
δια τα περαιτέρω." 

2. Το μεαρ. 10478/547/68/27-12-69 έγγραφο του Αρ¬ 
χηγείου Ναυτικού κατόπιν του με αρ. 83947/14-11-69 
εγγράφου Νομ. Ηρακλείου σύμφωνα με το οποίο "...ανα- 
φορικώς προς τον εκτελεσθέντα καθορισμόν των ορίων 
του αιγιαλού και της παραλίας εις την εν θέματι περιοχή 
α) επί του σχετικού διαγράμματος δεν έχουσι χαραχθή αι 
ισοϋψείς, β) το εύρος του αιγιαλού κρίνεται μικρό, λαμ- 
βανομένου υπόψιν ότι η περιοχή είναι εκτεθειμένη εις 
Β.Α. ανέμους. γ)ο καθορισμός των οριογραμμών αιγια- 
λού και παραλίας θα έδει να πραγματοποιηθεί βάσει της 
υφιστάμενης προ της εκτελέσεως των έργων του λιμένος 
(κυματοθραύστου κ.λπ.) κατά στάσεως, συμφώνως τη 
υπ' άρ. 66 από 31-7-98 Εγκυκλίου του Υπ. Οικονομικών. 
2. Κατόπιν των ανωτέρω, κρίνεται σκόπιμο όπως η αρ¬ 
μόδια κατά Νόμον Επιτροπή, προβή εις νέα χάραξιντων 
οριογραμμών αιγιαλού και παραλίας εις την εν θέματι 
περιοχήν κατά τας διατάξεις του α.ν. 2344/1940 και τα 
ανωτέρω." 

3. Το με αρ. Πρ. 21224/29-5-1970 έγγραφο της Νο¬ 
μαρχίας Ηρακλείου με το οποίο διαβιβάσθηκε η από 
26-5-1970 έκθεση επιτροπής αιγιαλού στο Αρχηγείο 
Ναυτικού για γνωμοδότηση. 

4. Το μεαρ. 10478/684/68/14-9-1970 έγγραφο του Αρ¬ 
χηγείου Ναυτικού σύμφωνα με το οποίο "το Αρχηγείον 
Ναυτικού, συμφωνεί προς τα καθορισθέντα όρια αιγια- 
λού και παραλίας εις την εν θέματι περιοχήν, ως ταύτα 
εμφαίνονται εις το διαβιβασθέν ημίν διάγραμμα και την 
έκθεσιν της προς τον σκοπόν αυτόν συνελθούσης την 
26ην Μάίου 1970, αρμόδιας κατά Νόμον Επιτροπής, εφ' 
όσον: α) Τροποποιηθή η οριογραμμή του αιγιαλού εις 
το δια μολυβδίδος σημειούμενον επί του διαγράμματος 
τμήμα, ώστε να δημιουργηθή οπωσδήποτε εις το τμήμα 
τούτο, λωρίς αιγιαλού, αφού ληφθή υπ' όψιν, η προ της 
κατασκευής των τυχόν εκεί υφισταμένων έργων κατά- 
στασις (Εγκύκλιος Υπουργ. Οικονομικών 66/31-7-68). 
β) Εξαλειφθή η οριογραμμή του παλαιού αιγιαλού, δεδο¬ 
μένου ότι ιύτος, καθορίζεται μόνο "εις περίπτωσιν καθ' 
ην ένεκα προσχώσεων ή άλλων αιτιών, είναι εμφανές ότι 
καθ' ον ενεργείται ο καθορισμός, ο αιγιαλός είναι διάφο¬ 
ρος του εις το παρελθόν τοιούτου" (αρθρ.2 παραγρ.3 
α.ν. 2344/40)." 

5. Την με αρ. Πρωτ. 37683/13-10-1970 απόφαση του 
Νομάρχη Ηρακλείου με την οποία επικυρώθηκε η έκ¬ 
θεση καθορισμού αιγιαλού και παραλίας στην περιοχή 
Λιμένος Χερσονήσου Ηρακλείου που δημοσιεύθηκε στο 
Φ.Ε.Κ. 259/3-11-1970 τ.Δ').Η εν λόγω απόφαση αποτελεί 
την μια και μοναδική απόφαση επικύρωσης της έκθεσης 
καθορισμού οριογραμμών αιγιαλού και παραλίας στην 
περιοχή Χερσονήσου. 

6. Η Λιμενική Επιτροπή Ηρακλείου με την 14/1971 
πράξη της καθορίζει την Χερσαία Ζώνη του Λιμένα 
Χερσονήσου και χωρίς να λάβει υπόψη της την οριο- 
γραμμή αιγιαλού όπως είχε καθορισθεί με την 37683/ 
13-10-1970 (Φ.Ε.Κ. 259/3-11-1970 τ. Δ') απόφαση Νο¬ 
μάρχη Ηρακλείου εγκρίνει την αναγκαστική απαλλοτρί¬ 
ωση των "περιλαμβανομένων στη Χερσαία Ζώνη ιδιω¬ 
τικών κατοικιών".Η προαναφερόμενη πράξη υπεβλήθη 

για έγκριση στην Δ/νση Τεχνικών Υπηρεσιών. Η Δ/νση 
Τεχνικών Υπηρεσιών επέστρεψε στο Λιμενικό Ταμείο 
Ηρακλείου με το αριθμ. Τ.Υ. 1581/17-2-1972 έγγραφό 
της, την 14/1971 πράξη της Λιμενικής Επιτροπής ση¬ 
μειώνοντας ότι το Αρχηγείο Ναυτικού υποδεικνύει την 
τροποποίηση της χερσαίας ζώνης "ίνα περιληφθή άπασα 
η εν τω διαγράμματι σημειούμενη λωρίς του αιγιαλού 
εις την χερσαία ζώνην και κατεδαφισθώσιν άπαντα τα 
εντός της χερσαίας ζώνης". Κατόπιν αυτού συνεδριάζει 
η Λιμενική Επιτροπή και με την 136/12-5-1972 πράξη 
τηςτροποποιεί την αριθμ. 14/1971 πράξη της Λιμενικής 
Επιτροπής. Στην εν λόγω πράξη αναφέρεται ότι" 1 .Εις 
το Φ.Ε.Κ. υπ' αρ. 259 Δ/70 εδημοσιεύθη η υπ’ αριθμ. 
37683/13-10-1970 απόφασις Νομάρχου Ηρακλείου δι 
ής επεκυρώθηκαν αι υπό της Επιτροπής του άρθρου 5 
του α.ν. 263/1968 καθορισθείσαι οριογραμμαί αιγιαλού 
και παραλίας εις την περχοχήν Λιμένος Χερσονήσου 
δικαιοδοσίας ημετέρου Λ.Τ.Η..2.Δια της υπ' αρ. 14/71 
πράξεωςτης Λ.Ε. Ηρακλείου, είχεν καθορισθή η Χερσαία 
Ζώνη Λιμένος Χερσονήσου), υποβληθείσα εν συνεχεία 
προς έγκριση εις Νομαρχίαν Ηρακλείου. 3. Η υφ' ημών 
προταθείσα ως άνω Χερσαία Ζώνη (Λιμένος Χερσονή¬ 
σου), απεστάλη υπό της Νομαρχίας Ηρακλείου εις τας 
αρμόδιας υπηρεσίας του ΥΔΕ και τα Αρχηγεία Ναυτικού 
και Ενόπλων Δυνάμεων δια την λήψιν των απαραιτήτων 
σχετικών γνωμοδοτήσεων. Εκ της κοινοποιηθείσης ημίν 
υπερθεν σχετικής (α) δ/γής Νομαρχίας Ηρακλείου και εν 
συνεχεία των ληφθεισών γνωμοδοτήσεων υποδεικνύε¬ 
ται εις ημάς η τροποποίησις της προταθείσης χερσαίας 
ζώνης λιμένος ώστε αυτή να περιλαμβάνη άπασαν την 
λωρίδα αιγιαλού..." και προτείνεται η Χερσαία Ζώνη Λι¬ 
μένος Χερσονήσου. Αναφέρεται ρητά ότι "η ούτω περι- 
γραφείσα χερσαία ζώνη λιμένος Χερσονήσου:α. Οδεύει 
εξ ολοκλήρου επί της οριογραμμής αιγιαλού ήτοι επί 
ιδιοκτησιών του Ελληνικού Δημοσίου...β. Εντός της πε¬ 
ριμέτρου της νυν προτεινόμενης χερσαίας ζώνης και επί 
γηπέδων ιδιοκτησίας Ελληνικού Δημοσίου (Αιγαιλίτις 
ζώνη) υφίσταται ορισμένος αριθμός παλαιών κτισμάτων" 
Η αριθμ. 136/1972 πράξη της Λιμενικής Επιτροπής εγκρί- 
θηκε με την αριθμ. ΤΥ.5399/2330/11 -5-1973 απόφαση 
Νομάρχη Ηρακλείου (Φ.Ε.Κ. 150/25-5-1973 τ. Δ'). 

Στη με αρ. 43/2006 απόφαση Εφετείου Κρήτης και 
αρ. 573/2008 απόφαση Αρείου Πάγου οι αρ. αποφάσεις 
14/1971 και 136/1972 της Λιμενικής Επιτροπής λαμβά- 
νονται ως αποφάσεις καθορισμού και επανακαθορισμού 
του αιγιαλού, ο οποίος αιγιαλός καθορίζεται ρητά από 
την αρμόδια επιτροπή του αιγιαλού και καθορίστηκε μια 
φορά και με μια απόφαση. 

7. Τη μεαρ. 501/6726/874/2001 απόφαση Πολυμελούς 
Πρωτοδικείου Ηρακλείου. 

8. Τη με αρ. 43/2006 απόφαση Εφετείου Κρήτης. 

9. Την αριθμ. 66/68 εγκύκλιο Υπουργείου Οικονομικών. 

10. Το με αρ. Π ρ. 2491 /30-9-2010 έγγραφο της Υπηρε¬ 
σίας προς το Δικαστικό Γραφείο Ηρακλείου. 

11. Την από 16/11/2011 κατεπείγουσα αναφορά 
Παντελή Γρ. Ταϊανού, πληρεξούσιου δικηγόρου της Ιω¬ 
άννης Τσαγκαράκης και ΣΙΑ Ο.Ε. 

12. Το με αρ. Πρ. 2844/17-11-2011 έγγραφο της Υπη¬ 
ρεσίας. 


13. Την από 10/1/2012 κατεπείγουσα αίτηση της Ιω¬ 
άννης Τσαγκαράκης και ΣΙΑ Ο.Ε. 

14. Την από 13-1-2012 αναφορά της ομόρρυθμης εται¬ 
ρείας με την επωνυμία "ΙΩΑΝΝΗΣ ΤΣΑΓΚΑΡΑΚΗΣ ΚΑΙ 
Σ.Ι.Α. Ο.Ε" που κατατέθηκε στη Δ/νση Δημόσιας Περιου¬ 
σίας του Υπουργείου Οικονομικών με το οποίο η εν λόγω 
αναφορά καθώς καιτο αριθμ. Πρ. 1007114/192Β0010/17- 
02-2012 έγγραφο της Δ/νσης Δημόσιας Περιουσίας δι¬ 
αβιβάστηκε στην Κτηματική Υπηρεσία. Σύμφωνα με το 
με αρ. Πρ. 1007114/192/Β0010/17-2-201 2 έγγραφο της 
Δημόσιας Περιουσίας «...η Διοίκηση οφείλει να αξιολο¬ 
γεί τις παρεμπίπτουσες κρίσεις που διατυπώνονται στις 
πολιτικές αποφάσεις, διατηρώντας πάντως το δικαίωμα 
να αποοτεί από αυτές παρέχοντας πλήρη και εμπερι¬ 
στατωμένη αιτιολογία για το διοικητικής φύσης θέμα 
που δεν αποτελεί αντικείμενο της πολιτικής δίκης. Για το 
λόγο αυτό άποψη της Υπηρεσία είναι ότι με την αριθμ. 
573/2008 απόφαση του Αρείου Πάγου δεν ακυρώνεται ο 
υφιστάμενος καθορισμός, παρόλα αυτά εμπεριέχει κρί¬ 
σεις που θα πρέπει να αξιολογηθούν από την κατά τόπο 
αρμόδια Επιτροπή του άρθρου 3 του ν. 2971/2001 που 
αποτελεί το συλλογικό όργανο που θα αξιολογήσει τα δι¬ 
αλαμβανόμενα σε αυτήν και αιτιολογημένα θα αποφαν- 
θεί για το εάν η περιοχή χρήζει επανακαθορισμού ή όχι." 

15. Την από 2/3/2012 κατεπείγουσα αίτηση της Ιωάν¬ 
νης Τσαγκαράκης και ΣΙΑ Ο.Ε. 

16. Το με αρ. Πρ. 500/23-3-2012 έγγραφο της Υπηρε¬ 
σίας. 

17. Το με αρ. Πρ. 1437/24-4-2012 έγγραφο του Δικα¬ 
στικού Γραφείου Ηρακλείου σύμφωνα με το οποίο "... 
από τα εξής γεγονότα: α) ότι δεν υπάρχει δικαιοδοσία 
των πολιτικών δικαστηρίων ακύρωσηςτων διοικητικών 
πράξεων, όπως η απόφαση της επιτροπής καθορισμού 
ορίων αιγιαλού, και βεβαίως, ευλόγως, στην προκειμένη 
περίπτωση δεν προέβη το Εφετείο σε (ευθεία) ακύρωση 
της ένδικης πράξης καθορισμού ορίων αιγιαλού, β) ότι 
το Ελληνικό Δημόσιο δεν κατέστη διάδικο στην εκτε- 
θιμένη στο ιστορικό του παρόντος δίκη, καθ’ οποιοδή- 
ποτε τρόπον, και γ)ότι το Ελληνικό Δημόσιο προβάλλει 
δικαίωμα κυριότητας επί του ακινήτου αυτού, προκύπτει, 
ότι ναι μεν, το ζήτημα της κυριότητας του Δημοσίου, 
ως προδικαστικό στη συγκεκριμένη δίκη, καταλαμβά¬ 
νεται μεν από δεδικασμένο της απόφασης του Εφετείου, 
πλην, όμως, το υποκειμενικό εύρος αυτού περιορίζεται 
κατέναντι μόνον του Λιμενικού Ταμείου Χερσονήσου 
(ενάγοντος) και δεν επεκτείνονται κατέναντι και του, μη 
συμμετάσχοντος, στη δίκη, Ελληνικού Δημόσιου, προ¬ 
κύπτει ότι δεν δημιουργείται δέσμευση της Επιτροπής 
για ακύρωση της αριθμ. 37683/13-10-1970 αποφάσε- 
ως της και επανακαθορισμού των ορίων του αιγιαλού, 
σύμφωνα με τα γενόμενα δεκτά στην απόφαση του 
Εφετείου. Δέσμευση δεν προκύπτει επίσης και ως προς 
το Ελληνικό Δημόσιο σχετικά με το προβαλλόμενο από 
αυτό δικαίωμα κυριότητας. Εντούτοις, στα πλαίσια, των 
αρχών της χρηστής διοίκησης, η επιτροπή επιλαμβανό- 
μενη του θέματος αυτού, κατόπιν σχετικής αίτησης των 
προαναφερομένων αναιρεσιόντων, ενόψει της περί ής 
ο λόγος αποφάσεως του Εφετείου, οφείλει, φρονούμε, 

να επανεξετάσει το ζήτημα, μη δεσμευόμενη, όμως από 
αυτήν, συνεκτιμώντας όμως τα στοιχεία που αυτή τυχόν 
εισφέρει, και λαμβάνοντας υπόψη τους ισχυρισμούς και 
τις θέσεις του Ελληνικού Δημοσίου όσον αφορά το δικαί¬ 
ωμα κυριότητας που προβάλλει. Το τελευταίο, οποιαδή¬ 
ποτε και αν είναι η θέση της Επιτροπής, εφόσον επιμένει 
ότι το επίδικο αποτελεί τμήμα του αιγιαλού, μπορεί δι¬ 
καστικούς να διεκδικήσει το δικαίωμά του. 

Ιδιαιτέρως επισημαίνουμε ότι η τελική κρίση του Εφε- 
τείου για το δικαίωμα κυριότητας του Ελληνικού Δημοσί¬ 
ου, ακριβώς λόγω απουσίας αυτού από τη σχετική δίκη 
πέραν του ότι δεν είναι δεσμευτική, είναι, καθαυτή, από¬ 
λυτα ανεπαρκής να οδηγήσει την Επιτροπή σε κρίση ότι 
το ανωτέρω ακίνητο δεν ανήκει στον αιγιαλό." 

18. Το από 24/4/2012 Υπόμνημα της Ιωάννης Τσα- 
γκαράκης και ΣΙΑ Ο.Ε. Ενώπιον της Επιτροπής καθο¬ 
ρισμού αιγιαλού-παραλίας Ν. Ηρακλείου και το με αρ. 
Πρ.Φ544.5/356/08/Σ3580/15-4-08 απόφασης Αρείου 
Πάγου (Γ' Τμήμα) από το Νομικό Βήμα που κατατέθη¬ 
καν από τον πληρεξούσιο δικηγόρο της Ομόρρυθμης 
Εταιρείας Ιωάννης Τσαγκαράκης και ΣΙΑ Ο.Ε. 

19. Το με αριθμ 1789/5-7-2012 έγγραφο της Υπηρεσίας. 

20. Το με αρ. Πρ. 770/17-7-2012 έγγραφο του Δημοτι¬ 
κού Λιμενικού Ταμείου Χερσονήσου. 

21. Την από 17-6-2010 γνωμοδότηση προς το Δημοτι¬ 
κό ΛιμενικόΤαμείο Χερσονήσουτου δικηγόρου Αλέκου 
Γ. Πικράκη. 

22. Τη με αρ. 9/2010 γνωμοδότηση του Γραφείου Νομι¬ 
κής Υποστήριξης Δήμου Χερσονήσου προς το Δημοτικό 
Λιμενικό Χερσονήσου 

23. Το με αρ. Πρ. 710/7-3-2013 έγγραφο τουΤμήμα- 
τος Περιβαλλοντικού και Χωρικού Σχεδιασμού της Δ/ 
νσης ΠΕ.ΧΩ.Σ. με το οποίο διαβιβάστηκε στην Κτηματική 
Υπηρεσία σχετική γνωμοδότηση του Νομικού Συμβού¬ 
λου του Γενικού Γραμματέα Αποκεντρωμένης Διοίκησης 
Κρήτης. 

24. Το με αρ. Πρ. 906/8-4-2013 έγγραφο τς Υπηρεσίας 
προς τη Γενική Δ/νση Δημόσιας Περιουσίας. 

25. Το με αρ. Πρ. Δ10Β1189084/2090ΕΞ2013/9-12-2013 
έγγραφο της Δ/νσης Δημόσιας Περιουσίας του Υπουρ¬ 
γείου Οικονομικών. 

26. Την από 2/11/2009 πραγματογνωμοσύνη του 
Αγρονόμου Τοπογράφου Μηχανικού Γεωργίου Παπα- 
δάκη. 

27. Την από Οκτώβριο 2005 Τεχνική Έκθεση του Αλε- 
ξάκη Εμμ. του Ιωάννη. 

28. Το με αρ. 544.5/173/96 αρ. Σχ. 884 έγγραφο της 
Υδρογραφικής Υπηρεσίας σύμφωνα με το οποίο "...α.Την 
χρονολογία που είχε συντελεσθεί ο καθορισμός του αι- 
γιαλού το μεγαλύτερο μέρος της ζώνης του αιγιαλού 
ήταν αδόμητο, όπως αυτό προκύπτει από το διάγραμμα 
καθορισμού. Λιγοστές κατασκευές ευρίσκονται στη ζώνη 
του αιγιαλού με το σκεπτικό να λαμβάνεται υπόψη η 
φυσική κατάσταση που υπήρχε πριν από την κατασκευή 
τους "ενέργεια σύμφωνη με το πνεύμα της εγκυκλίου υπ’ 
αρ. 66/1968 του Υπουργείου Οικονομικών". β.Τουλάχι- 
στον από το 1986 υπάρχει πληθώρα κατασκευασμάτων 
(στέγαστρα, κτίρια, περιτοιχίσεις) που έχουν παράνομα 
ανεγερθεί και θεμελιωθεί μέσα στη ζώνη του αιγιαλού, 


γ. Ο καθορισμός της οριογραμμής αιγιαλού έχει γίνει με 
σωστό τρόπο γιατί έχει περιγράφει την φυσική κατά¬ 
σταση της μέγιστης ανάβασης του κυματισμού, όπως 
αυτή αναγνωρίζεται στην αεροφωτογραφία του 1960. 
Συγκεκριμένα στην αεροφωτογραφία του 1960 φαίνεται 
η στέψη του φυσικού πρανούς επάνω από την ακτή, την 
οποία στέψη περιγράφει η οριογραμμή του αιγιαλού. 
Φαίνεται επίσης η φυσική απορροή (ρέμα) η ύπαρξη της 
οποίας δικαιολογεί την υποχώρηση της οριογραμμής 
αιγιαλού προς την ξηρά λόγω των χαμηλών υψομέτρων 
της εκβολής της στη θάλασσα, δ. Η κατάσταση του προ¬ 
στατευτικού λιμενικού έργου που είχε σαν αποτέλεσμα 
τη μείωση της ανάβασης του κυματισμού και η αυθαίρε¬ 
τη δόμηση είναι βέβαιο ότι έχουν αλλοιώσει την αρχική 
εικόνα της περιοχής, την οποία εικόνα ήταν σε θέση να 
εκτιμήσει καλύτερα κι πιο αντικειμενικά η επιτροπή κα¬ 
θορισμού που είχε συσταθεί το 1970 (έτος καθορισμού)" 

29.Τη μεαρ.Τ.Υ.26421/28-12-1978 απόφαση Νομάρχη 
Ηρακλείου (Φ.Ε.Κ. 20/15-1-1979 τ. Δ') Περί εγκρίσεως 
ρυμοτομικού σχεδίου οικισμού Λιμένος Χερσονήσου 
επαρχίας Πεδιάδος. 

Γ. 

Την άποψη του μέλους της επιτροπής Εμμ. Μαυράκη 
η οποία έχει ως εξής: 

"Ο επανακαθορισμός γίνεται με την προσκόμιση στοι¬ 
χείων που να αποδεικνύουν το σφάλμα του πρώτου κα¬ 
θορισμού ή ενδεχομένως την αναγκαιότητα λόγω νέων 
στοιχείων (κατασκευή τεχνικών έργων). 

Στη συγκεκριμένη περίπτωση εκτιμώ ότι η διαδικασία 
του επανακαθορισμού πρέπει να προχωρήσει λαμβάνο¬ 
ντας υπόψη ότι: 

Το ΓΕΝ δεν συμμετέχει πλέον στον καθορισμό του 
αιγιαλού που για λόγους δικούς του είχε απορρίψει την 
αρχική πρόταση καθορισμού όπως αυτή είχε προταθεί 
από την επιτροπή. 

Το γεγονός ότι το θέμα είχε εξεταστεί από διοικητικό 
δικαστήριο το οποίο έκρινε επί της ουσίας την υπόθεση 
χωρίς να λάβει/υπόψη ]του το σκεπτικό το οποίο αναλύω 
παραπάνω (ήτοι μόνο σε περίπτωση απόδειξης λάθους 
του πρώτου καθορισμού εξετάζεται το αίτημα επανα¬ 
καθορισμού). 

Η ύπαρξη του κτίσματος, η οποία αποδεδειγμένα υφί- 
σταται επί δεκαετίες χωρίς να έχει υποστεί βλάβες (διά¬ 
βρωση) από την επίδραση της θάλασσας με αναγκάζουν 
να δεχτώ το αίτημα του επανακαθορσιμούτου αιγιαλού. 

Οι παραπάνω παρατηρήσεις στηρίζονται σε τεχνικά 
στοιχεία τα οποία προσκομίστηκαν με την αίτηση που 
συνοδεύει το αίτημα (αλλά). 

Παράκαμψις κτισμάτων υπό της οριογραμμής του 
αιγιαλού είναι επιτρεπτή μόνον εφόσον συντρέχουν οι 
προϋποθέσεις της γνωμοδότησης ΝΣΚ 1052/70. 

Στη συγκεκριμένη περίπτωση αν και δεν συντρέχουν 
οι προϋποθέσεις της γνωμοδότησης του ΝΣΚ 1052/70 
θεωρώ ότι η απόφαση του Διοικητικού Δικαστηρίου 
επιτρέπει τον επανακαθορισμό με παράκαμψη του υφι¬ 
στάμενου κτίσματος. 

Το άρθρο 10 του ν. 2971/2001 (αντίστοιχο το άρθρο 
4 στο ν. 2344/40) "Τμήματα ιδιωτικών τυχόν κτημάτων 
που έχουν χαρακτηρισθεί από την Επιτροπή ως μη τοι- 

αύτα αλλά ανήκουν στον αιγιαλό θεωρούνται ότι έχουν 
αναγκαστικώς απαλλοτριωθεί υπέρ του Δημοσίου με τη 
δημοσίευση στην Εφημερίδα της Κυβέρνησηςτης έκθε¬ 
σης της Επιτροπής. Στους κυρίους των κτημάτων αυτών 
και σε όποιους έχουν εγείρει δικαίωμα παρέχεται 6μηνη 
προθεσμία που αρχίζει από τη δημοσίευση της έκθεσης 
στο ΦΕΚ εντός της οποίας οφείλουν να αναγγείλουν τις 
αξιώσεις των στο ΥΠΟΙΟ. Αν παρέλθει άπρακτος η 6μηνη 
προθεσμία τυχόν εμπράγματα δικαιώματα ή αξιώσεις για 
αποζημίωση αποσβήνονται" το οποίο πρέπει να ληφθεί 
υπόψη άποψη μου είναι ότι ήδη έχει κριθεί με την από¬ 
φαση του δικαστηρίου η οποία έχει εκδοθεί. 

Το παραπάνω θέμα μπορεί να τεθεί σαν ερώτημα στο 
αρμόδιο Υπουργείο προκειμένου η επιτροπή να εξετάσει 
και την νομική πλευρά της υπόθεσης διότι δεν αναφέρε- 
ται ούτε μνημονεύεται στην απόφαση του διοικητικού 
δικαστηρίου." 

Δ.Την αυτοψία που διενήργησε στην περιοχή καθορι¬ 
σμού και την αντίληψη που σχημάτισε από αυτή. 

Ε.Το συνημμένο υπόβαθρο ορθοφωτοχάρτη φωτολη- 
ψίας 2008-2009 για τον επανακαθορισμό οριογραμμών 
αιγιαλού και παραλίας όπως συντάχθηκε το Μάιο 2018 
από την Ψιμάρνη Κων/να Αγρονόμο Τοπογράφο Μηχανι¬ 
κό της Κτηματικής Υπηρεσίας Ηρακλείου και θεωρήθηκε 
στις 15/5/2018 από τη Χριστοδουλάκη Ελένη Προϊστα- 
μένη της ίδιας Υπηρεσίας. 

ΣΤ. Το γεγονός ότι η έκταση ανατολικά του κτίσμα- 
τος θα βρεχόταν από τις μεγαλύτερες και συνήθεις 
αναβάσεις των κυμάτων,αν δεν υπήρχε ο τράφος και 
το νεότερο τοιχίο, το οποίο σήμερα έχει καλυφθεί από 
την υπάρχουσα εξέδρα, καθώς και οι επιχωματώσεις,οι 
οποίες έγιναν για να δημιουργηθεί επίπεδος χώρος-αυλή 
μπροστά από το κτίσμα. 

Με βάση τα προαναφερθέντα η επιτροπή, αποφασίζει: 

Επανακαθορίζει την οριογραμμή αιγιαλού στα σημεία 
Α1-Α2-Α3-Α4-Α5-Α6-Α7 όπως αποτυπώνονται στο συ¬ 


νημμένο υπόβαθρο ορθοφωτοχάρτη φωτοληψΐας 2008- 
2009 για τον επανακαθορισμό οριογραμμών αιγιαλού 
και παραλίας όπως συντάχθηκε το Μάιο 2018 από την 
Ψιμάρνη Κων/να Αγρονόμο Τοπογράφο Μηχανικό της 
Κτηματικής Υπηρεσίας Ηρακλείου και θεωρήθηκε στις 
15/5/2018 από τη Χριστοδουλάκη Ελένη Προϊσταμένη 
της ίδιας Υπηρεσίας. 

Επανακαθορίζει την παραλία στα σημεία Α1-Π1-Π2- 
Π3-Π4-Π5-Π6 όπως αποτυπώνονται στο συνημμένο υπό¬ 
βαθρο ορθοφωτοχάρτη φωτοληψΐας 2008-2009 για τον 
επανακαθορισμό οριογραμμών αιγιακού κα] παραλίας 
όπως συντάχθηκε το Μάιο 2018 από την Ψιμάρνη Κων/ 
να Αγρονόμο Τοπογράφο Μηχανικό της Κτηματικής 
Υπηρεσίας Ηρακλείου και θεωρήθηκε στις 15/5/2018 
από τη Χριστοδουλάκη Ελένη Προϊσταμένη της ίδιας 
Υπηρεσίας. 

Ακυρώνει το τμήμα της οριογραμμής αιγιαλού που 
έχει καθορισθεί με την αρ. 37683/13-10-70 απόφαση 
καθορισμού οριογραμμών αιγιαλού-παραλίας Νομάρ¬ 
χη Ηρακλείου (ΦΕΚ 259/3-11-70 τ. Δ') και αντιστοιχεί 
μεταξύ των σημείων Α1 έως Α7 όπως αυτά φαίνονται 
στο συνημμένο υπόβαθρο ορθοφωτοχάρτη. 

Ακυρώνει το τμήμα της οριογραμμής παραλίας που 
έχει καθορισθεί με την αριθμ. 37683/13-10-70 απόφαση 
καθορισμού οριογραμμών αιγιαλού-παραλίας Νομάρχη 
Ηρακλείου (ΦΕΚ 259/3-11-70 τ.Δήκαι αντιστοιχεί μεταξύ 
των σημείων Α1 έως Π6 όπως αυτά φαίνονται στο συ¬ 
νημμένο υπόβαθρο ορθοφωτοχάρτη. 

Η ΕΠΙΤΡΟΠΗ 

Η Πρόεδρος Τα μέλη 

ΕΛΕΝΗ ΧΡΙΣΤΟΔΟΥΛΑΚΗ ΚΩΝ/ΝΑ ΨΙΜΑΡΝΗ 

ΕΥΘΥΜΙΟΣ ΔΟΥΒΗΣ 
ΕΛΕΝΗ ΣΤΑΜΑΤΑΚΗ απούσα 
ΕΜΜΑΝΟΥΗΛ ΜΑΥΡΑΚΗΣ 




Τεύχος Δ'475/14.11.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5551 


> 

ο 



δ ϊ 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 56% 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























